কিশোরগঞ্জ জেলার ব্যবসা-বাণিজ্যের প্রাণকেন্দ্র ভৈরব উপজেলা এবং ভাটি অঞ্চলের প্রবেশদ্বার খ্যাত কুলিয়ারচর উপজেলা নিয়ে গঠিত কিশোরগঞ্জ-৬ নির্বাচনী এলাকা। একাদশ জাতীয় সংসদ নির্বাচন নিয়ে সারা দেশের মতো এ আসনেও বইছে ভোটের হাওয়া। তবে এ আসনে দলীয় প্রার্থী নিয়ে যতটা না আলোচনা, তার চেয়ে বেশি আলোচনা ভোটের ইস্যু নিয়ে। কারণ, বড় দুই দল আওয়ামী লীগ ও বিএনপি’র দলীয় মনোনয়ন অনেকটাই চূড়ান্ত।